cyanic-selkie/wikianc huggingface dataset:
Olivia Newton-Johnová
Materstvo a občianske postoje
V ďalšom roku 2006 Olivia vydala CD Grace and Gratitude. Jeho vydavateľom je EMI Records, no na trhu je exkluzívne predávaný cez reťazec Walgreens. Jeho predaj má benefičný charakter pre viaceré charitatívne, hlavne na boj s rakovinou zamerané, nadácie. V roku 2010 Olivia Newton-Johnová znovu nahrala niektoré skladby tohto albumu a znovu ich vydala v novej edícii u hudobného vydavateľstva Green Hill pod názvom Grace and Gratitude Renewed. Na tejto obnovenej verzii je aj jedna nová nahrávka „Help Me to Heal“. Tento album je významný aj tým, že bodoval v rebríčkoch iných žánrov ako sú: Billboard Christian Albums (No. 36), Christian & Gospel Albums (No. 54), či new age Albums (No. 2).
Osobný život, kariéra a umelecké aktivity
Počas svojej kariéry sa venoval nahrávaniu hlavne popovo orientovanej hudby. V roku 1998 nahrala v Nashville album Back with a Heart (No. 59 Pop). Táto nahrávka sa dostala aj do Top-10 (No. 9) country albumov. Jeho prvým singlom bola reedícia piesne „I Honestly Love You“ (Pop No. 67, AC No. 18). Produkoval ju David Foster a vo vokáloch si v nej zaspieval aj Babyface Country rádiá pieseň ignorovali, no v predaji country singlov táto nahrávka získala 16. priečku. Ďalšia pieseň albumu, „Love Is a Gift“, v roku 1999, potom ako ju hrali v dennom seriáli As the World Turns, získala cenu Grammy ako pôvodná pieseň.
Ďalšie albumy boli primárne publikované v Austrálii. Po tejto krajine spolu s Johnom Farnhamom a Anthonym Warlowom usporiadala koncertné turné s názvom The Main Event. Z turné vznikol koncertný album, ktorý získal cenu ARIA Award za najlepšie predávaný austrálsky hudobný nosič a bol zároveň nominovaný ako najlepší album žánru Adult contemporary (AC). Počas otváracej ceremónie Letných olympijských hier 2000 vystúpila aj Olivia Newton-Johnová spolu s Johnom Farnhamom a zaspievali song „Dare to Dream“. V roku 2002 Olivia vydala album (2), ktorý patril jej duetom s väčšinou s austrálskymi umelcami, medzi ktorými boli: Tina Arena, Darren Haye, Jimmy Little, Johnny O'Keefe, Billy Thorpe, Keith Urban a aj so zosnulým Petrom Allenom. V tom istom roku bola uvedená do austrálskej siene slávy (ARIA Hall of Fame). V roku 2004 vydala album Indigo: Women of Song na ktorý nahrala coververzie piesní, ktoré napísali alebo preslávili ženy ako Joan Baezová, The Carpenters, Doris Day, Nina Simone, Minnie Ripertonová a iné. Venovala ho svojej matke, ktorá umrela v predošlom roku.
Olivia Newton-Johnová nahrala aj niekoľko vianočných albumov. V roku 200 sa spojila s Vince Gillom a Londýnskym symfonickým orchestrom aby pre Hallmark spolu vyprodukovali album Tis the Season. V nasledujúcom roku vydala The Christmas Collection v ktorej bola kompilácia skladieb pre Hallmark, záznam vystúpenia v roku 1999 na vianočnom špeciáli Kennyho Logginsa a jej príspevky do multikompilácie rôznych umelcov, ktoré vyšli na albumoch Mother and Child a Spirit of Christmas. V roku 2007 sa Olivia spojila so svojou bývalou producentkou Amy Sky, aby spolu nahrali album Christmas Wish (No. 187 Pop).
Okrem filmu Two of a Kind z roku 1983 sa Olivia Newto-Johnová objavila aj v ďalších filmových snímkach. Vo vedľajšej úlohe ju môžeme vidieť vo filme s tématikou AIDS, ktorý bol v roku 1996 nakrútený pod názvom It's My Party. V roku 2000 sa objavila v dramaticky odlišnej úlohe ako Bitsy Mae Harling, lesbická country speváčka, v snímke Sordid Lives, ktorú nakrútil Del Shores. Túto svoju postavu si znovu zahrala v televíznej sérii Sordid Lives: The Series, ktorú jednu sezónu odvysielala americká televízna spoločnosť LOGO (vl. Viacom Media Networks). K tejto sérii Olivia Newton-Johnová špeciálne napísala päť originálnych piesní. V roku 2010 Olivia hrala v kanadskom filme Score: A Hockey Musical. Hrala postavu Hope Gordon, matky fenomenálneho hokejového talentu, Farleya Gordona. V roku 2010 tento film otváral medzinárodný filmový festival v Toronte.
V televíznej tvorbe s Oliviu Newton-Johnovou sú zahrnuté aj dva filmy s vianočnou tématikou: A mother for Christmas (1990) a A Christmas Romance (1994). Obidva projekty patria do Top-10 Nielsenových filmových hitov. Spolu s Oliviou si vo filmoch zahrala aj jej dcéra Chloe: bolo to v A Christmas Romance a v roku 2001 v snímke The Wilde Girls.
Cameo postavu, alebo aj seba samú, si Olivia Newton-Johnová zahrala v sitcomoch Ned and Stacey, Murphy Brown a Bette. Dvakrát sa objavila aj v sérii Glee. Pri prvom raze prerobila svoje pôvodné video skladby „Physical“ s postavou seriálu, ktorú hrala Jane Lynch. Nahrávka bola upravená ako singel v digitálnej verzii, ktorý sa dostal do rebríčka Billboard Hot 100 na 89. miesto. Bol to prvý singel v tomto rebríčku od roku 1998, kedy sa tam dostala pieseň I Honestly Love You. V Austrálii bola Olivia Newton-Johnová hosťom prírodopisnej sérii Wild Life a hosťovala aj ako postava Joany v dvoch epizódach austrálskej série Muža od snežnej rieky.
Meno Olivii Newton-Johnovej sa dostalo na stránky bulvárnej tlače aj v roku 2007, keď sa ukázalo že jej dcéra Chloe sa lieči z anorexie.
V januári roku 2008 Olivia Newton-Johnová vydala koncertné DVD Olivia Newton-John and the Sydney Symphony: Live at the Sydney Opera House a CD nosič s koncertnými nahrávkami Olivia's Live Hits. Bol to Oliviin tretí koncertný album po japonskej nahrávke z roku 1981, Love Performance, a austrálskej One Woman's Live Journey (2000).
V roku 2008 sa Olivia predstavila v programe televízie BBC, Coming Home, v ktorom opísala niektoré fakty o svojom waleskom pôvode. V júni roku 2008 sa Olivia Newton-Johnová tajne vydala za Johna ("Amazon John") Easterlinga, zakladateľa a prezidenta firmy na výrobu prírodnej kozmetiky, Amazon Herb Company. Dvojica sa zoznámila pätnásť rokov predtým no medzi nimi bol len romantický vzťah. Ich sobáš sa konal dňa 21. júna 2008 na súkromnej inkskej ceremónii v peruánskom Cuzcu. O deväť dní neskôr nasledoval na floridskej pláži Jupiter Island legálny obrad. Nakoľko pár preferoval jednoduchý privátny sobáš, ani tento sa nekonal za prítomnosti publika. O jeho konaní oficiálne vedela iba Oliviina dcéra Chloe. Uzavretie sobášu oznámili prekvapeným hosťom až 4. júla počas grilpárty v Oliviinom bydlisku v Malibu v Kalifornii. Sobáš bol potvrdený aj v časopise HELLO!, ktorý zverejnil exkluzívne zábery z oboch obradov. V júni roku 2009 Easterlingovci kúpili nový dom na Floride v Jupiter Inlet Colony a Olivia zároveň svoje sídlo v kalifornskom Malibu predala.
V januári roku 2011 začala v Austrálii s režisérom Stephanom Elliottom Olivia nakrúcať komédiu A Few Best Men, v ktorej hrá matku nevesty, Barbaru Rammeovú. Ženícha hrá Xavier Samuel.
Olivia Newton-Johnová stále aktívne koncertuje. V roku 2012 absolvovala turné po Japonsku, Thajsku, Singapure, Hongkongu, Malajzii, Filipínach, Indonézii a Srí Lanke. Takisto prešla Austráliu od Perthu, Melbourne po Sydney a koncertovala aj v USA, po 30 rokoch prvýkrát vytúpila v roku 2013 aj v Spojenom kráľovstve.
Diskografia
Poznámky:
Nowe Miasteczko
Nowe Miasteczko je mesto v Poľsku v Lubuskom vojvodstve v okrese Powiat nowosolski v rovnomennej gmine.
Žije tu 2 803 obyvateľov (30. 6. 2007).
Molotov
Molotov môže byť:
Zoznam chránených území v okrese Jičín
Toto je zoznam chránených území v okrese Jičín, aktuálny k marcu 2016, v ktorom sú uvedené chránené územia v oblasti okresu Jičín.
Tabuľka č.2
Tália (múza)
thumb|[[Jean-Marc Nattier: Tália, 1739]] Tália alebo Thaleia alebo Thalia (po starogrécky Thaleia alebo Thalia) je v gréckej mytológii múza komédie a pastierskej poézie. S Apolónom splodila Korybantov.nbcv
Modra nad Cirochou
Dejiny
Najstarší písomný doklad o Modre nad Cirochou je z roku 1416, kedy sa aj Modrania zúčastnili na zlapaní a zajatí obyvateľov Zalužíc vo vihorlatských lesoch. Aj napriek tomu, že sa v katastrálnom území obce nachádza opevnenie, ktoré je datované do 11. až 12. storočia možno usúdiť, že modranské sídlisko vzniklo okolo polovice 13. storočia a že ho založil šoltýs s usadlíkmi podľa zákupného, nemeckého práva.
Názov Modra sa najskôr vzťahoval ako chotárny názov na miesto jedinečné niečím farebne modrým (možno rastúcimi rastlinami). Keď na onom mieste založili sídlisko, aj dedina dostala názov Modra.
Dedina od založenia nepretržite aj v 17. storočia patrila šľachtickej rodine Drugetovcov ako majetková súčasť panstva Humenné. Okolo roku 1635 patrila už jezuitskému kláštoru v Humennom.
Ak Modru založili podľa nemeckého práva, zaiste si obyvatelia postavili aj kostol, ktorý je predpokladaný v 15. – 16. storočí, kedy v ňom pôsobili luteránski kazatelia.
Modranské sedliacke domácnosti boli v roku 1567 zdanené od 10,75 porty. Deväť želiarskych domácností daň neplatilo. V roku 1582 zdanili sedliakov do ôsmich port. Sídlisko malo v roku 1600 obývaných dvadsať poddanských domov, ako aj dva – tri domy šoltýsov.
V 17. storočí modranské sedliacke domácnosti chudobneli a ubúdalo ich. V roku 1610 zdanili vtedajších sedliakov a želiarov spolu od 1,5 porty, v roku 1635 od 0,75 porty. Na prelome 16. a 17. storočia bola Modra stredne veľkou dedinou s roľníckym, slovenským obyvateľstvom. V prvých desaťročiach 17. storočia tam hospodárili štyri domácnosti šoltýsov, okolo roku 1623 však len dve. Jedna šoltýska usadlosť bola v roku 1623 opustená, podobne ako tri sedliacke. Žili tam však dve šoltýske domácnosti na čiastočných šoltýstvach i štvrtinových usadlostiach, a deväť želiarskych. Sedliaci mali čiastočne také povinnosti k zemepánom, ale aj jedinečné, teda lámanie kameňa a prípravu bukovýchh dosák.
Na prelome 17. a 18. storočia bola Modra malou dedinou. V roku 1715 v nej žilo len deväť, v roku 1720 už dvanásť sedliackych domácností. V 19. storočí nenastali žiadne výraznejšie zmeny v demografickej, sociálnej, či konfesionálnej štruktúre obyvateľov obce. Zmeny priniesla prvá polovica 20. stor., keď v roku 1930 počet obyvateľov dosiahol 670, pričom sa k československej národnosti hlásilo 625 (93,3 %), k židovskej 15 (2,2 %), k inej národnosti bolo uvedených 21 obyvateľov (3,2 %) a 9 cudzincov (1,3 %). K zmene konfesionálnej štruktúry prispela prítomnosť židovského obyvateľstva a prítomnosti gréckokatolíckeho vierovyznania. Z celkového počtu obyvateľov sa k rimskokatolíckemu vierovyznaniu hlásilo 637 osôb, 17 osôb sa hlásilo k gréckokatolíckemu a 16 k židovskému vyznaniu. V polovici 30. rokov 20. storočia sa obec rozrástla na 126 domov.
Blízky východ
thumb|Najbežnejšia definícia Blízkeho východu Blízky východ (mimo politiky, najmä v kultúrnom či archeologickom kontexte, aj: Predný východ či menej často Predný Orient; po anglicky Near East, po nemecky Naher Osten/Nahost/Vorderer Orient) je nejasne vymedzený geografický termín. Najčastejšie sa ním myslí juhozápadná Ázia (bez Zakaukazska, Afganistanu a Pakistanu) a Egypt, podrobný prehľad definícií pozri nižšie.
Definície
Blízky východ/Predný východ/Predný Orient je v literatúre (a pod.) definovaný napríklad nasledovne:
Časti
Územie možno zhruba rozdeliť na tieto historické a geografické podoblasti (v závislosti od konkrétnej definície Blízkeho východu jednotlivé podoblasti odpadajú):
Egypt a prípadne aj Sudán sa za súčasť Blízkeho východu zvyknú považovať z dôvodu významných interakcií s ostatnými štátmi Blízkeho východu počas ľudských dejín.
Nowogród Bobrzański
Nowogród Bobrzański je mesto v Poľsku v Lubuskom vojvodstve v okrese Powiat zielonogórski v rovnomennej gmine.
Žije tu 5 076 obyvateľov (30.6.2007).
Gmina Czorsztyn
Má rozlohu 61,72 km² a žije tu 7201 obyvateľov (2006), priemerná hustota zaľudnenia je 116,67 osôb/km².
Marián Chovanec
Mons. ThDr. Marián Chovanec (* 16. september 1957, Trenčín) je slovenský rímskokatolícky duchovný, 16. diecézny biskup Banskobystrickej diecézy.
Život
Základnú školu a gymnaziálne štúdia absolvoval v Trenčíne. Po maturite začal študovať na Rímskokatolíckej cyrilometodskej bohosloveckej fakulte v Bratislave. Pre účasť na protestnej hladovke proti prorežimnej organizácii kňazov Pacem in terris v roku 1981 bol na zásah štátnej moci zo seminára vylúčený. Na teologické štúdiá ho opätovne prijali až v roku 1986. V roku 1990 bol vyslaný na ďalšie teologické štúdia na Katolícku univerzitu v poľskom Lubline. V roku 1992 získal licenciát teológie a v roku 1994 doktorát v odbore dogmatickej teológie.
Po vysvätení za kňaza 17. júna 1989 pôsobil ako kaplán vo farnosti Nitra-Dolné mesto. V roku 1990 bol menovaný za archivára Biskupského úradu v Nitre a za správcu farnosti Nitra-Dražovce. Dogmatickú teológiu vyučoval od roku 1993 na Teologickom inštitúte sv. Gorazda v Nitre a od roku 2013 vyučuje na Teologickom inštitúte sv. Františka Xaverského v Banskej Bystrici-Badíne.
22. júla 1999 ho pápež Ján Pavol II. vymenoval za titulárneho biskupa maxitenského a nitrianskeho pomocného biskupa. Biskupskú vysviacku prijal 18. septembra 1999 v Katedrále sv. Emeráma v Nitre z rúk vtedajšieho diecézneho biskupa Jána Chryzostoma kardinála Korca.
Od augusta 2000 je generálnym sekretárom Konferencie biskupov Slovenska a od 1. marca 2003 do 14. decembra 2012 bol generálnym vikárom nitrianskej diecézy.
20. novembra 2012 ho pápež Benedikt XVI. vymenoval za banskobystrického diecézneho biskupa. Do služby diecézneho biskupa ho inauguroval 15. decembra 2012 v Katedrále sv. Františka Xaverského v Banskej Bystrici bratislavský arcibiskup metropolita Stanislav Zvolenský.
Gmina Czorsztyn
Sídlom powiatu, v ktorom sa gmina nachádza, je mesto Nowy Targ.
Gupka dúhová
thumb|285px|Samček a samička gupky dúhovej Gupka dúhová (Poecilia reticulata) známa aj ako pávie očko je ryba z čeľade živorodkovité (Poeciliidae), podčeľade Poeciliinae.
Pôvod a opis druhu
Gupka dúhová je druh akváriovej rybky vhodnej pre začiatočníkov. Vyžaduje teplotu vody od 16 do 28 stupňov Celzia. Ľahko sa chovajú a rozmnožujú, najlepšie pri teplote 25 stupňov. Vhodný pomer rýb sa uvádza v pomere 1 samček na 3 samičky. Pre nesmiernu farebnú a tvarovú variabilnosť (hlavne u chrbtovej a chvostovej plutvy) je tento druh vďačným genetickým objektom. Šľachtením sa akvaristom podarilo vypestovať rad kmeňových druhov, ktoré sa na výstavách hodnotia podľa medzinárodne platných noriem.
Divé formy sa nachádzajú v Amazonskej oblasti, Venezuele, Barbadose, časti severnej Brazílie a Guayany. Tento drobný druh ryby objavil na Trinidade Robert John Lechmere Guppy v roku 1866. Aj keď táto rybka bola popísaná už v roku 1859 Wilhelmom Petersom, koncom roku 1866 Albert C. L. G. Gunther ju pomenoval vedeckým názvom Girardinus guppii. Jej platným súčasným vedeckým názvom je Poecilia reticulata, ekvivalenty pomenovania guppy (slovenský "gupka") zostali v niektorých jazykoch dodnes.
Do Európy gupku doviezli už roku 1908. Nebolo to len z dôvodu chovu v akváriách. V časoch, keď neboli známe insekticídy (chemické látky na hubenie hmyzu) boli pokusy o zabezpečenie hubenia larválnych štádií komárov privezením a introdukciou (nasadzovaním do vodných tokov) živorodých druhov rýb z Južnej Ameriky medziiným aj v juhoeurópskych krajinách. Túto rybku môžeme nájsť aj v jazierkach s teplejšou vodou na Slovensku (vyskytujú sa napríklad aj v Piešťanoch).
Gupky sa veľmi ľahko odchytávajú. Sú mierumilovné a nie sú teritoriálne. Dožívajú sa v priemere 12 - 24 mesiacov. Sú to húfové ryby. Výmenu vody treba robiť každé 2-3 mesiace tak, aby sa vymenila jedna tretina vody. Pozitívne reagujú na lyžičku soli. Nemajú rady veľmi mäkkú vodu.
Rozmnožovanie
Samci dosahujú pohlavnú zrelosť už po dvoch, samice po troch mesiacoch. Pohlavne zrelý samec pri priblížení k samici na ňu okamžite reaguje kŕčovitým napnutím tela a predvádzaním chvostovej plutvy. Počas dvorenia sa samček zo strany približuje k samičke a pomocou gonopódia sa snaží priviesť spermie k análnemu otvoru samičky.
Gupky dúhové sa rozmnožujú pomerne rýchlo a ľahko.Plodnosť samíc zistíme podľa tmavej farby v oblasti ritného otvoru a zväčšenia objemu v brušnej časti. Vývin oplodnených ikier trvá v závislosti od teploty vody od 22 do 25 dní. Po vyliahnutí mladých nasleduje sedem až deväťdňová pauza, za ktorou sa gravidita znovu opakuje. Jedno oplodnenie samice stačí na dva až tri pôrody. V závislosti od prostredia, teploty či chemického zloženia vody pôrod samičky môže trvať od niekoľko desiatok minút po dve hodiny. Pre zamedzenie kanibalizmu u gupky dúhovej je vhodné gravidné samice premiestniť do nádoby bez iných rýb s hustejším porastom vodných rastlín.
Potrava
Gupky dúhové sú všežravce. Vystačia si s umelou potravou, no živá potrava (niťovky, dafnie, komárie larvy) má pozitívny vplyv na ich rast a vývoj. U gupky dúhovej je bežný výskyt kanibalizmu. Dospelé jedince bežne požierajú vyliahnutý poter, preto je vhodné aby bolí v akváriu miesta s hustejším porastom plávajúcich rastlín, alebo vodných machov.
Choroby
Gupka dúhová patrí k odolnejším druhom akváriových rýb. U samčekov s väčšími chvostovými plutvami je zvýšené riziko nákazy hubovými ochoreniami a parazitmi.
Nižná Sitnica
Nižná Sitnica je obec na Slovensku v okrese Humenné. Obec bola v novembri 1944 vypálená za pomoc partizánom, nemeckými vojakmi. Zhorelo 66 domov a 69 hospodárskych budov.
Backárov potok
Backárov potok je potok na Strednom Považí, tečie na slovensko-českom pomedzí, u nás v severnej časti okresu Púchov. Je to pravostranný prítok Beňadína, meria, z toho na území Slovenska a ďalších  tvorí štátnu hranicu, je tokom V. rádu.
Pramení na českej strane Javorníkov na juhozápadnom svahu Kýčery v nadmorskej výške cca, na území obce Valašská Senice v okrese Vsetín. Od prameňa tečie juhovýchodným smerom, až k sútoku s krátkym pravostranným prítokom spod Mikulínůvho vrchu českým územím, následne vstupuje na naše územie a pri samote Backárovci priberá pravostranný Chmelinec. Od tohto sútoku vytvára na krátkom úseku štátnu hranicu, pričom sa stáča na východ. Napokon už definitívne vstupuje na územie Slovenska, kde sa pri samote Plevákovci vlieva v nadmorskej výške približne do Beňadína.
Číčenice
Číčenice je obec v Česku v okrese Strakonice v Juhočeskom kraji. 1. januára 2012 tu žilo 490 obyvateľov, z toho 243 mužov a 247 žien, pričom priemerný vek v obci bol 38,5 roka (muži 38,1 roka, ženy 38,8 roka).
Zoznam planétok 76501 – 76750
Dáta použité s dovolením / Data used with permission © IAU: Minor Planet Center.
Gmina Czosnów
Gmina Czosnów je vidiecka gmina v Poľsku v Mazovskom vojvodstve.
Má rozlohu 128,34 km² a žije tu 8743 obyvateľov (2006), priemerná hustota zaľudnenia je 68,12 osôb/km².
Patrick Nasmyth
Životopis
Nasmyth sa narodil v Edinburghu a bol pomenovaný po patrónovi jeho otca, Patrickovi Millerovi. Blízky vzťah k umeniu si vyvinul už v ranom veku a jeho otec mal veľký záujem na rozvoji talentu svojho syna. Ako teenager Nasmyth po úraze stratil možnosť použitia pravej ruky a to ho nútilo naučiť sa maľovať ľavou rukou. Väčšiu časť zo svojho bol ťažko chorý.
Gmina Czosnów
Sídlom powiatu, v ktorom sa gmina nachádza, je mesto Nowy Dwór Mazowiecki.
Suply Reef
Suply Reef je názov podmorskej sopky v Pacifiku, asi 10 km severozápadne od ostrovov Maug. Vrchol sopky je len 9m pod hladinou mora, základňa je v hĺbke 1 800 m. Prevažne andezitový vulkán je v súčasnosti neaktívny, podmorské erupcie zachytené sonarmi boli lokalizované v 15 až 25 km okolí vulkánu.
Živé kvety
Živé kvety bola slovenská rocková skupina, ktorá vznikla v Bratislave v roku 1994 okolo speváčky a textárky Lucie Piussi. Predovšetkým jej osobou je skupina spájaná s legendárnym Divadlom Stoka. Skupina zanikla po 27. rokoch pre nezhody jej zakladateľov, ktorí sa rozhodli venovať vlastným projektom. Lucia Piussi a Agnes Lovecká založili v roku 2020 skupinu Terrible 2s. Terrible 2s tvoria štyria bývalí členovia Živých kvetov (Lucia Piussi, Agnes Lovecká, Juraj Mironov, Michal Lašán).
Willeman
Willeman je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Šatrandž
Šatrandž je dosková hra pochádzajúca z Perzie, kde vznikla približne v 7. storočí zo staršej indickej hry čaturanga. Je starou formou šachu, ktorý sa z nej postupne vyvinul.
Dejiny
Predchodcom šatrandžu je staršia indická hra čaturanga. V Perzii boli pravidlá čaturangy modifikované a názov hry bol upravený zo sankrtského slova čaturanga, t. j. "štyri druhy vojska", prispôsobením perzskej výslovnosti na čatrandž. Štyri druhy vojska predstavovali pechotu, jazdectvo, bojové slony a bojové vozy.
Potom čo bola Perzia v polovici siedmeho storočia dobytá moslimami, sa hra dostala do celého moslimského sveta a jej názov bol prispôsobený arabskej výslovnosti na šatrandž. Z arabských krajín sa šatrandž postupne dostal do Európy.
Najstarší európsky text o šatrandži je latinská báseň Versus de scachis z roku 997. V tejto básni je hra už označovaná ako šach, ale pravidlá moderného šachu vznikli v neskoršom období (13. - 15. storočie).
Ośno Lubuskie
Ośno Lubuskie je mesto v Poľsku v Lubuskom vojvodstve v okrese Powiat słubicki v rovnomennej gmine.
Žije tu 3 735 obyvateľov (30.6.2007).
Gmina Czudec
Gmina Czudec je vidiecka gmina v Poľsku v Podkarpatskom vojvodstve.
Má rozlohu 84,96 km² a žije tu 11561 obyvateľov (2006), priemerná hustota zaľudnenia je 136,08 osôb/km².
Sídlom powiatu, v ktorom sa gmina nachádza, je mesto Strzyżów.
Zásahová jednotka
Zásahová jednotka alebo (hovorovo) kukláči alebo zásahovka je slovenské pomenovanie pre príslušníka policajnej zásahovej jednotky. Hovorový výraz sa zaužíval kvôli charakteristickej kukle, ktorou si príslušníci týchto jednotiek maskujú tvár, aby nedošlo k odhaleniu ich identity. Samotní príslušníci týchto útvarov toto pomenovanie nepoužívajú a skôr ho považujú za hanlivé.
Zásahové jednotky v zahraničí
Medzi najznámejšie zahraničné jednotky podobného charakteru patrí:
Porfýria
Porfýria je autozomálne dedičné (vrodená erytropoetická porfýria sa dedí recesívne) metabolické ochorenie, ktorého následkom je porucha tvorby hému. Za klinické symptómy sú zodpovedné metabolity, ktoré sú pred defektným enzýmom alebo nedostatok tých, ktoré sú za defektným enzýmom (produktom zmutovaného génu) metabolického reťazca syntézy hému.
Príčina vzniku
Na syntéze hému sa podielajú tieto enzýmy : V prípade poruchy na 3. enzýme pôsobia delta-aminolevulát (ALA) a profobilinogén (PBG), ktoré sa hromadia v telesných tekutinách, toxicky na brušné nervy a centrálny nervový systém, čo vedie k abdominálnym bolestiam a neuropsychickým problémom. Enzýmové bloky v neskorších stupňoch metabolizmu majú za následok hromadenie metabolitov v tkanivách. Pri hromadení v koži následnou oxidáciou vznikajú molekuly citlivé na svetlo. Fotoexcitáciou týchto molekúl vznikajú vysoko aktívne molekuly atakujúce kyslík za vzniku kyslíkových radikálov, ktoré sú zodpovedné za kožné prejavy fotosenzitivity (svetlocitlivosť je jeden z príznakov).
Druhy
Porfýrie sú klasifikované podľa najviac postihnutých orgánov. Známy je zvýšený lokálny výskyt porfýrie v belošskej populácii Juhoafrickej republiky, ktorý je spôsobený genetickým driftom. Predpokladá sa, že zmenený vzhľad neliečených a fotosenzitivita viedli v minulosti k vzniku historiek o upíroch.
Liečba
Terapia porfýre zatiaľ nie je. Indikovaná je len symptomatická liečba, ktorá zmierňuje príznaky. Napríklad podanie betakaroténu, ktorý vďaka svojmu antioxidačnému účinku zmierňuje kožné prejavy. Používané sú tiež slnečné filtre. Príznaky porfýrie zhoršujú mnohé látky. Mechanizmus tohto účinku spočíva v tom, že sa na ich odbúravaní týchto látok podieľa cytochróm P450, ktorého súčasťou je protoporfyrínový kruh. Používanie cytochrómu P450 indukuje syntézu porfyrínov a teda ukladanie aktívnych metabolických prekurzorov. Medzi látky, ktoré toto spôsobujú, patria napríklad barbituráty, anestetiká a alkohol. Porfýrie sú adeptom génovej terapie.
Olivia Sanchezová
Olivia Sanchezová (* 17. november 1982, Paríž, Francúzsko) je súčasná francúzska profesionálna tenistka.
Issamoulenc
Issamoulenc je francúzska obec, ktorá sa nachádza v departemente Ardèche, v regióne Rhône-Alpes.
Poloha
Issamoulenc má rozlohu. Najvyšší bod je položený a najnižší bod
Obyvateľstvo
Issamoulenc má 107 obyvateľov (2009).
Ernst Kummer
Ernst Eduard Kummer (* 29. január 1810, Żary, Poľsko, vtedy Sorau, Brandenbursko, Prusko - † 14. máj 1893, Berlín, Nemecko) bol nemecký matematik. Zaoberal sa viacerými oblasťami matematiky, najmä však hypergeometrickými radmi a teóriou čísel. Sú po ňom pomenované Kummerova plocha, Kummerova funkcia, Kummerov okruh a Kummerova suma.
Issamoulenc
Obyvateľstvo
Graf vývoja obyvateľstva:
Jesse Leach
Spieval so skupinami Corrin, Nothing Stays Gold, Killswitch Engage a Seemless. Participoval na projekte One Of You a spieval v skupine The Empire Shall Fall.
Od roku 2008 spolupracuje na novom projekte Times of Grace s bývalým kolegom z Killswitch Engage, Adamom D. Podieľal sa na vokáloch ku skladbe „Blood & Flames“ na metalovej výberovke vydavateľstva Roadrunner. Okrem hudby sa venuje hudobnej produkcii a herectvu v nezávislých filmoch a filmových dokumentoch. V roku 1999 stvárnil malú rolu vo filme Outside Providence, ktorý režíroval Michael Corrente. Jesse je známi svojimi silne náboženskými textami piesní.
Chmelinec (prítok Backárovho potoka)
Chmelinec je krátky potok na pomedzí Česka a Slovenska, vytvára krátky úsek štátnej hranice. Je to pravostranný prítok Backárovho potoka, meria 0,9 km, z toho 0,6 km je štátna hranica, je tokom VI. rádu.
Pramení v českej časti Javorníkov na východnom svahu vrchu Chmelinec (725,7 m n. m.) v nadmorskej výške približne 645 m n. m., na území obce Valašská Senice v okrese Vsetín. Od prameňa tečie na krátkom úseku sprvu na juhovýchod, následne sa stáča na východ a vytvára štátnu hranicu. Nepriberá žiadne prítoky. Pri samote Backárovci sa v nadmorskej výške cca 497 m n. m. vlieva do Backárovho potoka.
Saint-Sauveur-de-Peyre
Saint-Sauveur-de-Peyre je francúzska obec, ktorá sa nachádza v departemente Lozère, v regióne Languedoc-Roussillon.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Gmina Czyże
Gmina Czyże je vidiecka gmina v Poľsku v Podleskom vojvodstve.
Má rozlohu 134,2 km² a žije tu 2528 obyvateľov (2006), priemerná hustota zaľudnenia je 18,84 osôb/km².
Sídlom powiatu, v ktorom sa gmina nachádza, je mesto Hajnówka.
Tunel Bôrik
Tunel Bôrik je dlhý diaľničný tunel na diaľnici D1 medzi Mengusovcami a Jánovcami. Bol slávnostne prerazený 11. decembra 2007 a oficiálne odovzdaný do užívania 5. decembra 2009. Je vedený vrchom Bôrik v pohorí Kozie chrbty.
Licko-krbavská župa
Licko-krbavská župa resp. Licko-krbavská stolica (po chorvátsky: Ličko-krbavska županija, po maďarsky: Lika-Krbava vármegye, po nemecky: Komitat Lika-Korbaw) bola župa resp. stolica v Chorvátsku-Slavónsku. V súčasnosti jej územie leží v juhozápadnom Chorvátsku. Hlavným mestom bolo mesto Gospić (maď. Goszpics).
Hermann Schwarz
Karl Hermann Amandus Schwarz (* 25. január 1843, Jerzmanowa, Poľsko, vtedy Hermsdorf, Sliezsko, Prusko - † 30. november 1921, Berlín, Nemecko) bol nemecký matematik, známy predovšetkým vďaka práci v oblasti komplexnej analýzy.
Pôvodne študoval chémiu, ale Ernst Kummer a Karl Weierstraß ho presvedčili, aby sa začal venovať matematike. Okrem komplexnej analýzy sa zaoberal napríklad aj variačným počtom, či diferenciálnou geometriou.
Jeho žena Marie, s ktorou mal šesť detí, bola dcérou významného matematika Ernsta Kummera. Medzi Schwarzových študentov patrili napríklad aj Paul Koebe, Ernst Zermelo, Gerhard Hessenberg, či Lipót Fejér.
Gmina Czyżew-Osada
Gmina Czyżew-Osada je vidiecka gmina v Poľsku v Podleskom vojvodstve.
Má rozlohu 123,4 km² a žije tu 6653 obyvateľov (2006), priemerná hustota zaľudnenia je 53,91 osôb/km².
Sídlom powiatu, v ktorom sa gmina nachádza, je mesto Wysokie Mazowieckie.
Rzepin
Žije tu 6 446 obyvateľov (30. 6. 2007).
Majstrovstvá Ameriky v basketbale mužov 1992
Majstrovstvá Ameriky v basketbale mužov 1992 boli v poradí 5. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Portlande v USA od 27. júna5. júla 1992, za účasti 10 tímov. Zápasy sa hrali v aréne Memorial Coliseum. Titul získali domáce 🇺🇸, ktoré vo finálovom stretnutí zvíťazili nad 🇻🇪. Pre striebornú Venezuelu to bola prvá medaila. Družstvo USA tvoril prvýkrát tím zostavený z hráčov NBAtzv. Dream team.
Turnaj zároveň slúžil ako kvalifikácia amerických družstiev na Letné olympijské hry 1992, ktoré hostila Barcelona. Kvalifikovali sa na ne 4 najlepšie družstvá.
Čubrina
Čubrina  je štít v hlavnom hrebeni Vysokých Tatier. Do Poľska spadá veľkými stenami, severovýchodná k Morskému oku má až. Sú však prerušené niekoľkými sutinovými terasami, tzv. galériami, ktoré sú ľahko schodné a využívané na nástupy aj zostupy. Z našej strany vytvára impozantný záver Doliny Temných smrečín, z Mengusovskej doliny tvorí súčasť hrebeňa Mengusovských štítov a je odtiaľ tiež prístupná - s horským vodcom.
Topografia
Čubrina je uzlový štít, od Veľkého Mengusovského štítu ju oddeľuje Hincovo sedlo a od Druhého Mnícha štrbina pod Druhým mníchom. Na juhozápad vysiela krivánsku rázsochu, od Čubrinky ju delí Čubrinská štrbina. Tri galérie podťaté kolmými stenami na poľskej strane sa volajú Veľká, Malá a Zadná galéria čubrinská.
Rôzne výstupy
Z našej strany patrí k najťažším cestám pravý pilier juhozápadnej steny nad Piargovou kotlinkou (záver Temných smrečín) cez previsy, VI A1.
Drahonice
Drahonice je obec v Česku v okrese Strakonice v Juhočeskom kraji. 1. januára 2012 tu žilo 349 obyvateľov, z toho 186 mužov a 163 žien, pričom priemerný vek v obci bol 44,5 roka (muži 41,6 roka, ženy 47,8 roka).
Zvieratá vo vesmíre
right|thumb|Mlok na palube raketoplánu [[Columbia (raketoplán)|Columbia počas misie STS-65]]
Toto je článok o živočíchoch vysielaných v kozmických lodiach a raketách do vesmírneho priestoru v rámci vedecko-technického výskumu.
Pred prvými letmi človeka do vesmíru sa používali hlavne na základný výskum možnosti prežitia organizmov v podmienkach kozmického letu, neskôr sa využívajú na detailný výskum rôznych biologických procesov v špecifickom prostredí mikrogravitácie a na iné ciele.
Priamo na obežnú dráhu vyslali zvieratá Sovietsky zväz (Rusko), USA, Čína a Japonsko. Pri suborbitálnych letoch nad (Kármánova hranica) preukázateľne použili zvieratá vrátane týchto štyroch krajín ešte aj Francúzsko a Irán.
Psy vo vesmíre
náhľad|Model hermetickej kabíny družice [[Sputnik 2 s Lajkou.]]
Psy boli pri kozmických letoch v počiatkoch kozmonautiky v Sovietskom zväze najčastejšie používanými zvieratami. V priebehu 50. rokoch uskutočnil Sovietsky zväz celkovo 29 suborbitálnych letov (Kármánova hranica bola prekročená pri väčšine týchto letov), v rámci ktorých vypustil 36 rôznych psov (z nich celkovo 15 pri letoch zahynulo), pričom psy Dezik a Cigan sa v roku 1951 stali prvými cicavcami, ktoré prekročili výškovú hranicu a vrátili sa úspešne na Zem. V roku 1954 sa psy Lisa 2 a Ryžik 2 stali prvými zvieratami, ktoré pri lete otestovali kozmické skafandre v otvorenom vesmírnom priestore. Niekoľko suborbitálnych letov so psami uskutočnila v 60. rokoch aj Čína.
Pes Lajka sa v kozmickej lodi Sputnik 2 stal v roku 1957 prvým živočíchom na obežnej dráhe, kde však zároveň aj predčasne uhynul. Aj keby však prežil plánovaných päť dní, nemohol sa vrátiť na Zem, lebo družica ešte nemala pristávacie systémy. V rámci prípravy prvého letu človeka do vesmíru boli v rokoch 19601961 Sovietskym zväzom úspešne vypustené na obežnú dráhu 4 lode typu Vostok s celkovo šiestimi psami, ktoré pristáli. Prebehli aj ďalšie 2 štarty, tieto ale neboli úspešné. Psy Lisička a Čajka pri prvom z nich zahynuli. Pri druhom však psy Žuľka a Žemčužina núdzové pristátie za extrémnych podmienok po nevydarenom štarte „akoby zázrakom“ prežili. Zo štyroch úspešne odštartovaných letov sa však jeden skončil tragicky, keď psy Pčoľka a Muška zahynuli pri nevydarenom pristátí lode Sputnik 6. Ešte predtým sa však psy Belka a Strelka z misie Sputnik 5 v auguste 1960 stali prvými organizmami, ktoré sa z obežnej dráhy úspešne vrátili na Zem. Okrem nich sa z obežnej dráhy vrátili úspešne ešte psy Černuška (pri misii Sputnik 9) a Zviozdočka (Sputnik 10). Ďalší a doteraz posledný potvrdený orbitálny let so psami (Veterok a Ugoľok) sa uskutočnil ešte v roku 1966 pri misii Kosmos 110, pričom psy pri ňom absolvovali najdlhší pobyt vo vesmíre (22 dní). Údajne sa pes nachádzal aj na palube čínskej lode Šen-čou 2 v r. 2001, túto informáciu však čínske oficiálne miesta nikdy nepotvrdili.
Opice vo vesmíre
right|thumb|Opica Baker použitá pri suborbitálnom lete rakety [[Jupiter (raketa)|Jupiter]]
Opice boli najčastejšie používanými zvieratami pri kozmickom výskume v Spojených štátoch. Išlo hlavne o druhy makak rézus, malpa kapucínska a šimpanz. Od konca 40. do začiatku 60. rokov použili USA pri 14 suborbitálnych letoch 16 rôznych opíc (len 6 letov prekročilo Kármánovu hranicu, väčšina opíc uhynula), pričom opica Albert II sa v r. 1949 stala prvým cicavcom, ktorý sa dostal nad výšku, pri návrate však zahynula. Prvými opicami, ktoré prežili let nad, boli v roku 1959 Baker a Able. Prvým hominidom, ktorý prekročil výškovú hranicu, bol v januári 1961 šimpanz Ham. V 60. rokoch uskutočnili niekoľko suborbitálnych letov s opicami Francúzsko a aj Argentína (nedošlo však k prekročeniu Kármánovej hranice). V roku 2013 vypustil do výšky opicu aj Irán.
Iné
Okrem opíc a psov bolo na orbitálnu dráhu pri pilotovaných aj nepilotovaných letoch vypustených aj desiatky druhov menších živočíchov, vrátane myší, potkanov, korytnačiek, žiab, mlokov, rýb, slimákov, či pavúkov, ako aj rôznych druhov hmyzu, článkonožcov a červov (nehovoriac o veľkom množstve rôznych mikroorganizmov). Výnimočne boli do vesmíru poslané aj vtáky, pričom prvý rozsiahlejší výskum v tejto oblasti prebehol s prepelicami japonskými na stanici Mir v rámci slovenského experimentu pri misii Štefánik počas letu kozmonauta Ivana Bellu.
Za vôbec prvé živočíchy vyslané nad hranice zemskej atmosféry sa považujú vínne mušky drozofily (Drosophila melanogaster) vystrelené Američanmi 20. februára 1947 pri suborbitálnom lete rakety V-2 do výšky.
Dve korytnačky (spolu s niekoľkými druhmi hmyzu) sa v septembri 1968 stali na palube sovietskej lode Zond 5 prvými živočíchmi, ktoré obleteli Mesiac a vrátili sa úspešne na Zem. Prvými živočíchmi (s výnimkou človeka) cielene dopravenými na povrch Mesiaca sa stali vajíčka ovocných mušiek, ktoré pristáli na palube čínskej sondy Čhang-e 4 v roku 2019.
Hrad Loket
Loket je hrad ležiaci na vrchu nad riekou Ohře v meste Loket, v okrese Sokolov v Česku. Pre nedostatok písomných prameňov nie je známy presný dátum založenia, ale podľa archeologických štúdií bol hrad pravdepodobne založený v druhej polovici 12. storočia, za vlády Vladislava II.
Severoamerický a karibský turnaj v hádzanej žien 2015
Severoamerický a karibský turnaj v hádzanej žien 2015 bol hádzanársky turnaj, v ktorom súťažili hádzanárske družstvá žien Severnej Ameriky a Karibiku a ktorý organizuje Panamerická hádzanárska federácia (PATHF). Konal sa v mestách San Juan a Salinas, v Portoriku od 30. marca5. apríla 2014, za účasti 6 tímov. Zápasy sa hrali v Centro de Convenciones de Puerto Rico a Albergue Olimpico Policancha. Pôvodne sa mali turnaja zúčastniť aj družstvá Barbadosu a Haiti. Zvíťazila 🇨🇺, ktorá vyhrala všetky zápasy.
Turnaj slúžil výhradne ako kvalifikácia severoamerických a karibských družstiev na Panamerické majstrovstvá 2015, ktoré sa uskutočnia na Kube. Kvalifikovali sa na ne 4 najlepšie družstvá. Družstvo Dominikánskej republiky sa turnaja nezúčastnilo, nakoľko bolo priamo nasadené na panamerický šampionát.
Účastníci
Číslo udáva umiestnenie v neoficiálnom svetovom rebríčku k novembru 2013.
Elektrický rušeň
V súčasnej dobe existuje celý rad rôznych typov elektrických rušňov, ktoré sa líšia napájacou sústavou, typom elektromotora a reguláciou jeho pohonu, hmotnosťou, výkonom, prevodom (rušne určené pre rýchliky majú menší prevod, ako rušne určené pre nákladné vlaky), prevádzkovými podmienkami a pod.
Napájacia sústava
Elektrický rušeň (s výnimkou akumulátorových rušňov) potrebuje ku svojej prevádzke prívod elektrickej energie, ktorý je zabezpečovaný pomocou napájacej sústavy. Pretože existuje niekoľko typov napájacích sústav, existujú aj rôzne typy elektrických rušňov, ktoré sa líšia tým, pre aké napájacie sústavy sú konštruované. Existujú aj viacsystémové rušne na prepravu vlakov po tratiach s rôznymi sústavami.
Podľa typu napájacej sústavy rozlišujeme tieto typy rušňov:
Jednosmerný prúd sa ťažko transformuje, preto jednosmerné napájacie sústavy nemávajú veľmi vysoké napätie a najmä pri starších rušňoch je priamo pripojené k trakčnému motoru. Striedavý prúd je naopak možné transformovať veľmi ľahko, preto sa na distribúciu používa vyššie napätie (čo znižuje prenosové straty) a v rušni býva umiestnený transformátor.
Trakčný motor
Elektrický rušeň využíva ako pohon elektromotor. Ten býva buď jednosmerný (obvykle sériový, u rušňov s pulznou reguláciou s cudzím budením), alebo striedavý – synchrónny alebo asynchrónny elektromotor. Typ motoru nemusí zodpovedať napájacej sústave, lebo elektrická energia môže byť v transformátore rušňa transformovaná do požadovanej formy. Najskôr sa často aj striedavé rušne osadzovali usmerňovačmi a jednosmernými motormi, zatiaľčo dnes sa aj v jednosmerných rušňoch používajú asynchrónne motory s frekvenčným riadením otáčok.
Regulácia výkonu
Rušne určené pre striedavú napájaciu sústavu mávajú obvykle reguláciu výkonu realizovanú prepínaním odbočiek na transformátore. Tým sa mení napätie elektromotora a následne aj jeho výkon, podobne ako pri odporovej regulácii výkonu. Tento spôsob regulácie výkonu je bezstratový, jeho nevýhodou je však obmedzený počet stupňov regulácie daný počtom odbočiek transformátora. Transformátory rušňa sú zariadenia vyžadujúce pravidelnú údržbu a výrazne zvyšujú hmotnosť vozidiel kvôli vysokej hmotnosti ich magnetického obvodu a sprievodného chladiva.
Moderné elektrické rušne používajú asynchrónne motory, ktorých regulácia je realizovaná pomocou polovodičových frekvenčných meničov (za použitia výkonových tyristorov alebo tranzistorov). Meniče, resp. ich vstupné filtre môžu byť pripojené na jednosmernom systéme priamo na trolejové napätie, alebo cez primárny menič na obvod so zníženým napätím, na striedavom systéme sú napájané cez transformátor a riadený usmerňovač umožňujúci aj rekuperáciu. Tento spôsob regulácie je najekonomickejší a asynchrónne motory sú veľmi spoľahlivé a majú lacnejšiu prevádzku, pretože neobsahujú komutátor a kefy (výrazne jednoduchšia je pravidelná údržba). Pri moderných rušňoch bývajú trakčné motory uložené priamo v ráme podvozku a na prenos krútiaceho momentu sa používajú kĺbové spojky. Vysokorýchlostné jednotky mávajú najmä z dôvodu zmenšenia momentu zotrvačnosti podvozku motory uložené v skrini vozidla.
Krivánska Fatra
Krivánska Fatra alebo Krivánska Malá Fatra je geomorfologický podcelok Malej Fatry, ktorá sa rozprestiera na sever od rieky Váh. Veľká časť Krivánskej Fatry je od 1. apríla 1988 národným parkom.
Charakteristika
V Krivánskej Fatre sa nachádzajú najvyššie vrcholy Malej Fatry – Veľký Kriváň a Malý Kriváň, podľa ktorých táto časť dostala svoje pomenovanie. Najznámejším a snáď najkrajším vrcholom je Veľký Rozsutec.
Veľkú časť Krivánskej Fatry tvorí Národný park Malá Fatra. Má bohatú a zachovalú západokarpatskú prírodu. Pestré geologické zloženie a značná relatívna výška pohoria podmieňuje existenciu bohatstva flóry a fauny a pestrosť foriem reliéfu. Krivánska Fatra patrí medzi najvýznamnejšie slovenské turistické oblasti.
Vymedzenie
Severný okraj územia lemuje Varínske podolie (podcelok Žilinskej kotliny) a Kysucké bradlá, patriace Kysuckej vrchovine. Východným smerom nadväzuje Oravská vrchovina a juhovýchodným smerom oddeľujú údolia Oravy a Váhu veľkofatranskú Šípsku Fatru. Južné svahy pohoria strmo klesajú do Turčianskej kotliny s podcelkami Šútovské podhorie a Turčianske nivy. Lúčanskú Fatru ako južnejšiu časť Malej Fatry oddeľuje na juhozápade Strečniansky prielom rieky Váh.
Geológia
Geologické jadro pohoria tvoria žuly. Hlavný hrebeň a severnú časť pokrývajú horniny obalovej série chočského a krížňanského príkrovu (vápence, dolomity, kremence, slienité vápence, bridlice, pieskovce,…).
Vo vápenitých horninách vznikli tiesňavy, skalné útvary, krasové javy a bralnaté hrebene. Tento reliéf kontrastuje s menej členitým povrchom ľahšie zvetrávajúcich hornín. Najbohatšie členitý reliéf vznikol na dolomitoch (Veľký a Malý Rozsutec,…).
Povrchovú vodu z viacerých potokov, vyvieračiek a prameňov odvádzajú rieky Váh a Orava patriace do úmoria Čierneho mora.
Hrebeň Krivánskej časti Malej Fatry
vľavo|náhľad|Turistické značky, sedlo Vráta Hlavný hrebeň Krivánskej Fatry sa začína v blízkosti obce Nezbudská Lúčka pri Váhu a pokračuje po červenej turistickej značke okolo zrúcanín Starhradu, chaty pod Suchým na vrchol Suchý. Odtiaľ hrebeň pokračuje cez sedlo Vráta na Stratenec, potom cez sedlo Priehyb  na Malý Kriváň , druhý najvyšší vrchol Malej Fatry. Sedlom Bublen a vrcholom Pekelníka  je Malý Kriváň oddelený od najvyššieho vrcholu horstva, ktorým je Veľký Kriváň. Hrebeň sa ďalej tiahne cez Snilovské sedlo s hornou stanicou lanovky na Chleb, Hromové , Steny, Poludňový grúň  do Stohového sedla. Odtiaľ pokračuje na výrazný vrchol Stohu a cez sedlo Medziholie  na najkrajší vrchol – Veľký Rozsutec. Hrebeň klesá do sedla Medzirozsutce a naposledy stúpa na skalnatý Malý Rozsutec. Červená turistická značka hrebeňa pokračuje do obce Zázrivá.
Zaujímavosti
V Krivánskej Fatre žije viacero endemitických druhov fauny a flóry.
Centrope
náhľad|Mapa regiónu
Centrope je euroregión, ktorý zasahuje do štyroch stredoeurópskych krajín, Česka, Maďarska, Rakúska a Slovenska. Vyznačuje sa veľmi vysokým ekonomickým rastom, patrí medzi najrýchlejšie sa rozvíjajúce a najperspektívnejšie regióny v Európe.
Patria sem 4 významné mestá, Brno v Česku, Győr v Maďarsku, Viedeň v Rakúsku a Bratislava na Slovensku, ako aj okolité regióny Južné Čechy a Južná Morava, západná časť Maďarska, rakúske spolkové krajiny Burgenland a Dolné Rakúsko a Bratislavský samosprávny kraj a Trnavský samosprávny kraj.
Bol založený v roku 2003 deklaráciou z Kittsee. Tento región, ktorý sa nachádzal v rakúsko-uhorskej monarchii, bol dôležitým kultúrnym, dopravným a priemyselným centrom v Európe ešte pred prvou svetovou vojnou. Najmä z dôvodu vzniku východného bloku (nem. Ostblock) po druhej svetovej vojne, ktorý bol zabezpečený pred Rakúskom železnou oponou, sa synergie jednotlivých častí regiónu stratili na celé desaťročia.
Tri bodky
Tri bodky (…) sú interpunkčné znamienko. Používajú sa v texte na označenie elipsy (výpustky). Namiesto tohto symbolu je možné zapísať tri za sebou idúce bodky (...). Ak sú tri bodky na konci vety, tak sa za nimi už ďalšia bodka nepíše – je to výnimka z pravidla o bodke konci vety.
Symbol troch bodiek má v systéme Unicode kód  (HTML  ).
Andrej Terren
Andrej Terren (známy aj ako András Terren, alebo Andreas Terren; * 9. október 1814? Kremnica? – † 5. december 1890? Kremnica?) bol amatérsky entomológ – lepidopterológ a koleopterológ, evanjelický farár a milovník prírody. Pôvodom bol maďarskej národnosti. Takmer po celý svoj život pôsobil v Kremnici ako farár.
Dátum narodenia, ani jeho miesto nie je presne známe. Podľa záznamov Indexu ku matrikám cirkvi by mohol byť narodený v Kremnici dňa 9. októbra 1814. Jeho otec Terren András († 1832) a matka Balla Anna.
Počas svojho života mal úzke kontakty s dvomi významnými entomológmi Rakúsko-Uhorskej monarchie: MUDr. Imre Frivaldským a jeho príbuzným Ing. Janosom Frivaldszkým, ktorý pochádzal z Rajca. Po skončení štúdia teológie pôsobil ako kňaz v Kremnici (Körmöcbánya). Venoval sa hlavne zberu chrobákov a motýľov, prevažne v okolí Kremnice, ale navštívil počas svojho života i grécky ostrov Krétu a oblasť Malej Ázie: Turecko – [okolie Izmiru a Bursy], Bulharsko a Grécko. Túto svoju cestu vykonal s oboma Frivaldszkovcami: (MUDr. Imre Frivaldszky a Ing. Janos Frivaldszky), pričom zozbieral z tohto územia významný a dosť početný entomologický materiál do svojej zbierky. Tejto výskumno – zberateľskej cesty sa zúčastnil v rokoch 1843 – 1845. Po svojom návrate pôsobil ďalej ako kňaz v Kremnici. Celkove je o tomto zberateľovi známych veľmi málo informácií.
Zbierku Andreja Terrena po jeho smrti zdedil jeho brat, ktorý pôsobil tiež ako farár v Kremnici. Časť zbierky v rozsahu asi 10 000 kusov chrobákov odkúpil uhorský zberateľ slovenského pôvodu Jozef Bossanyi (1853 [1855?] – 1946) v roku 1899.
Andrej Terren zomrel pravdepodobne v Kremnici 5. decembra 1890.
Bibliografia
Nie je známe, že by bol publikoval niektoré entomologické práce.
Van Halen (album)
Van Halen je debutový album americkej hard rockovej skupiny Van Halen, ktorý ktorý bol nahrávaný v roku 1977 a vo februári 1978 ho vydalo hudobné vydavateľstvo Warner Bros. Tento album sa so svojim predajom viac ako 10 miliónov nosičov v USA spolu s takými dielami ako sú Led Zeppelin od Led Zeppelin, Are You Experienced od Jimiho Hendrixa, Boston od skupiny Boston, Black Sabbath od Black Sabbath a Appetite for Destruction od skupiny Guns N’ Roses' dostal medzi najúspešnejšie hard rockové a heavy metalové debutové albumy. Spolu s albumom 1984 formácia Van Halen vydala dve edície štúdiových (nekompilačných) albumov, ktoré za svoju predajnosť získali diamantové ocenenie. Takýto úspech majú iba štyri rockové skupiny: The Beatles, Led Zeppelin, Pink Floyd a Def Leppard. Roku 2003 bol album časopisom Rolling Stone umiestnený na 415, miesto zoznamu 500 najlepších albumov všetkých čias.
Na albume sa nachádza skladba „Eruption“, v ktorej Eddie Van Halen z hľadiska perspektívy spôsobu techniky hry na sólovú gitaru v masívnej miere ovplyvnil spôsob hry mnohých ďalších gitaristov hardrockového a heavy metalového hudobného žánru. Kadencia sóla pri konci skladby je všeobecne dávaná ako príklad pre virtuozitu gitarových sólových partov 80. rokov 20. storočia. Nahranie sóla navrhol dať na album producent albumu Ted Templeman potom ako ho začul pri rozcvičovaní sa na nahrávanie.
Zoznam skladieb
Autormi skladieb sú Anthony, Roth a bratia Van Halenovci okrem uvedených výnimiek.
Album
Billboard (Severná Amerika)
Single
Billboard (Severná Amerika)
CEPIT
Vedeckou základňou parku majú byť verejné a súkromné výskumné a vzdelávacie zariadenia. Koncept parku počíta aj so zelenými a vodnými plochami, ktoré majú zaberať veľkú časť plochy areálu.